**Pokyny upravujúce podmienky prevádzky a vnútorného režimu**

**Špeciálnej materskej školy, ktorá je súčasťou Spojenej školy,**

**Továrenská 63/1, Myjava v miestnosti č. 19 a 20 a ďalej umiestnenej v priestoroch elokovaného pracoviska (EP) Hoštáky 671/12, Myjava pavilón B prízemie**

**od 1. júna 2020**

 Špeciálna materská škola bude otvorené **od 01.06.2020.**

 Prevádzka je poldenná, zabezpečená **od 7,30 hodiny do 12,00 hodiny pod dohľadom pedagogických zamestnancov Spojenej školy – špeciálnej materskej školy**

 Počet detí v triede bude maximálne 8.

 Počas doby prevádzky EP. Hoštáky 671/12, Myjava a Spojenej školy, Továrenská 63/1 bude školský dvor a ihrisko v školskom areáli uzatvorené pre verejnosť, nakoľko budú využívané pre potreby EP a špeciálnej materskej školy.

 Nikto s príznakmi infekcie dýchacích ciest, ktoré by mohli zodpovedať známym príznakom COVID – 19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nesmie vstúpiť do priestorov SŠ a EP.

 Ak dieťa v priebehu dňa vykazuje niektorý z možných príznakov COVID – 19, je nutné umiestniť ho do samostatnej miestnosti a kontaktovať zákonných zástupcov, ktorí ho bezodkladne vyzdvihnú. O podozrení na nákazu COVID – 19 Spojená škola - špeciálna materská škola informuje príslušný RÚVZ tak, ako je to v prípade iných infekčných ochorení.

 Ak sa u zamestnanca špeciálnej materskej školy objavia príznaky nákazy COVID – 19 v priebehu jeho pracovného dňa, bezodkladne o tom informuje riaditeľku Spojenej školy -ŠMŠ a opustí EP či miestnosť v SŠ v najkratšom možnom čase s použitím rúška.

**Personálne zabezpečenie prevádzky špeciálnej materskej školy:**

 Riadenie Spojenej školy, ktorej súčasťou je špeciálna materská škola zabezpečuje riaditeľka Spojenej školy.

 Riaditeľka Spojenej školy zabezpečí dostatok dezinfekčných prostriedkov pre osobnú hygienu a dezinfekciu, ako aj osobné ochranné prostriedky, potrebných pre zabezpečenie stanovených hygienicko – epidemiologických podmienok vo všetkých priestoroch a exteriéri EP, dôkladné čistenie priestorov EP – iba priestory pre deti špeciálnej materskej školy, dezinfekcie priestorov a hračiek.

 Stravovanie zabezpečujú nepedagogickí zamestnanci – vedúca ŠJ, kuchárky EP, Hoštáky 671/12, Myjava.

 **Všetci zamestnanci si po príchode na pracovisko každý deň budú merať teplotu (teplota do 37. 0 C) teplomerom, túto si zapíšu do dochádzkovej knihy k svojmu menu.**

 Dochádzku detí do špeciálnej materskej školy umožní riaditeľka len deťom z rodín, ktoré nie sú v karanténe.

**Zákonný zástupca dieťaťa:**

 Zákonný zástupca dieťaťa dodržiava pokyny riaditeľky MŠ, zástupkyne EP, Hoštáky a riaditeľky Spojenej školy, ktoré upravujú podmienky na obdobie do konca školského roka.

 Zákonný zástupca dieťaťa pri odovzdaní dieťaťa do EP podpisuje „Prehlásenie zákonného zástupcu dieťaťa o zdravotnom stave dieťaťa,“ príloha č.6.

 Dieťa do EP prichádza a z EP odchádza po dohode so zákonným zástupcom dieťaťa len s osobami žijúcimi v spoločnej domácnosti, s cieľom ochrany pred komunitným šírením ochorenia COVID – 19 v MŠ.

 Zákonný zástupca zodpovedá za dodržiavanie hygienicko – epidemiologických opatrení pri odovzdávaní a preberaní dieťaťa do a z EP ( nosenie rúška, dodržiavanie odstupov, minimalizovanie zhromažďovania sa v EP – maximálne 10 minút, dezinfekcia rúk).

 Dieťa preberá od zákonného zástupcu a odovzdáva zákonnému zástupcovi dieťa pedagogickí alebo iný zamestnanec tým poverený (s ochranným rúškom), až po odmeraní teploty dieťaťu teplomerom ( teplota do 37 0C ) a na základe záveru ranného zdravotného filtra pri vstupe do EP – hlavný vchod pavilónu B prízemie, EP, Hoštáky.

 **Sprevádzajúca osoba zabezpečí 2 rúška svojho dieťaťa do jeho skrinky (rúško dieťa používa pri pohybe mimo exteriéru a interiéru EP).**

 V prípade, že u dieťaťa je podozrenie alebo potvrdené ochorenie na COVID – 19, bezodkladne o tejto situácii informuje príslušného pedagogického zamestnanca a riaditeľa školy. Povinnosťou zákonného zástupcu je aj bezodkladné nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom.Za týchto podmienok ja dieťa z EP na obdobie na to nevyhnutné vylúčené.

**Pedagogický a iný zamestnanec (nepedagogický) tým poverený:**

 Výchovu a vzdelávanie zabezpečujú pedagogickí zamestnanci.

 Dodržiavajú pokyny riaditeľky Spojenej školy, ktoré upravujú podmienky na obdobie do konca školského roka.

 Dieťa preberá od zákonného zástupcu a odovzdáva zákonnému zástupcovi dieťa pedagogickí alebo iný zamestnanec tým poverený (s ochranným rúškom), až po odmeraní teploty dieťaťu teplomerom a na základe záveru ranného zdravotného filtra pri vstupe do Spojenej školy, EP – hlavný vchod pavilónu B prízemie, EP, Hoštáky.

 Dieťa si umyje ruky bežným spôsobom (po prevzatí) pod dohľadom pedagogického alebo iného zamestnanca špeciálnej materskej školy tým povereného, ktorý bude v súlade s aktuálnymi hygienicko – epidemiologickými nariadeniami.

 Zvýšená pozornosť sa bude venovať rozvíjaniu a upevňovaniu hygienických návykov osobitne pred stravovaním a po príchode zvonku. Je potrebné dbať na to, aby si deti osvojili návyk umývať si ruky efektívnym spôsobom, ktorý zamedzuje prenos nákazy.

 Pri pobyte v exteriéri a interiéri EP deti nemusia nosiť rúško.

 Toalety musia byť vybavené mydlom v dávkovači a jednorazovými papierovými utierkami (obrúskami) pre bežné ošetrenie rúk.

 Zabezpečiť časté a intenzívne vetranie.

**Stravovanie pre EP Hoštáky 671/12 Myjava**

 Pri stravovaní dodržiavajú pokyny riaditeľky Spojenej školy, vedúcej školskej jedálne EP, ktoré upravujú podmienky na obdobie do konca školského roka.

 Riaditeľka Spojenej školy a vedúcej školskej jedálne EP, Hoštáky 671/12, Myjava, zodpovedajú za pravidelnú, dostatočnú hygienu a dezinfekciu potrebnú pre prevádzku EP v súlade s hygienickými a epidemiologickými požiadavkami priestorov ich zvereným v interiéri a exteriéri.

 Stravovanie detí zabezpečuje personál školskej jedálne pod dohľadom vedúcej školskej jedálne v bežnej podobe.

 Odporúčame stravovanie v miestnosti, kde sa skupina detí zdržuje počas dňa

 Stravu vydáva iba personál spolu s čistým zabaleným príborom. Deti si samy jedlo a pitie nedokladajú a neberú si ani príbory.

 Pri príprave jedál a pri vydávaní je nutné dodržiavať bežné hygienické pravidlá (nosenie rúška, čiapky, jednorazových rukavíc).

**Zamestnanec na upratovanie:**

 Dodržiava pokyny riaditeľky Spojenej školy, ktoré upravujú podmienky na obdobie do konca školského roka.

 Zodpovedá za pravidelnú, dostatočnú hygienu a dezinfekciu potrebnú pre prevádzku priestorov v Spojenej škole, pavilónu B prízemie EP, Hoštáky (ktoré využívajú) v súlade s hygienickými a epidemiologickými požiadavkami všetkých priestorov v interiéri a exteriéri.

 Priestory Spojenej školy, EP, ktoré špeciálna materská škola, využíva - hygienické zariadenia a priestory umyvární, ako aj hrové prvky v exteriéri sa dezinfikujú najmenej dvakrát denne a podľa potreby aj opakovane.

 Osobitná pozornosť sa bude venovať dezinfekcii šatňových/vstupných priestorov, rovnako dezinfekcii dotykových plôch, kľučiek, vypínačov, zábradlí a ich okolia.

 Smetné koše budú bez vrchných uzáverov, ak to bude možné.

 Toalety musia byť vybavené mydlom v dávkovači a jednorazovými papierovými utierkami (obrúskami) pre bežné ošetrenie rúk.

 Zabezpečiť časté a intenzívne vetranie.

Tento dokument sa vzťahuje na základné prevádzkové podmienky Špeciálnej materskej školy v Spojenej škole a elokovaných pracovísk Hoštáky 671/12 po dobu trvania potreby dodržiavania epidemiologických opatrení a odporúčaní.

Upravuje iba tie základné prevádzkové podmienky, ktoré sa líšia (či sú upravené nad rámec) od štandardných podmienok vyplývajúcich zo školských, hygienických, pracovnoprávnych a ďalších predpisov.

V Myjave: 25.05.2020 Ľubica Kozárová, riaditeľka

Materská škola, Bradáčova 773/30,

907 01 Myjava

V Myjave: 27.05.2020 Mgr. Dagmar Líšková Zemanová, riaditeľka

Spojená škola, Továrenská 63/1,

Myjava 907 01

907 01 Myjava